INSTITUT RUĐER BOŠKOVIĆ
URED RAVNATELJA
Broj: 01-5274/1-2026
Zagreb, 15. lipnja 2026.

Na temelju članka 32. Statuta Instituta Ruđer Bošković (siječanj 2024.), izmijenjenog Statutom o izmjenama i dopunama Statuta (ožujak 2026.) i članka 37. i 39. Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), ravnatelj Instituta Ruđer Bošković donosi

ODLUKU

I. Sarah Mlakar Kasapović, mag. iur., zaposlena na radnom mjestu voditeljice ustrojstvene jedinice 3 - voditeljice Odsjeka za sudske sporove i dokumentarno gradivo u Odjelu za pravne i opće poslove, imenuje se službenicom za zaštitu osobnih podataka Instituta Ruđer Bošković.

II. Službenica za zaštitu podataka obavlja najmanje sljedeće zadaće:
· informiranje i savjetovanje voditelja obrade ili izvršitelja obrade te zaposlenika koji obavljaju obradu o njihovim obvezama iz ove Uredbe te drugim odredbama Unije ili države članice o zaštiti podataka; 
· praćenje poštovanja ove Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije; 
· pružanje savjeta, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Opće uredbe o zaštiti osobnih podataka; 
· suradnju s nadzornim tijelom; 
· djelovanje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje iz članka 36. Opće uredbe o zaštiti osobnih podataka te savjetovanje, prema potrebi, o svim drugim pitanjima. 
III. Službenica za zaštitu podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

IV. Službenica za zaštitu podataka pri obavljanju svojih zadaća vodi računa o tajnosti odnosno povjerljivosti u vezi s obavljanjem zadaća službenice za zaštitu podataka, u skladu s primjenjivim propisima Europske unije i Republike Hrvatske.

V. Službeni kontakt podaci službenice za zaštitu osobnih podataka su:
e-mail adresa: samlakark@irb.hr
broj telefona: +385 1 4571 412

Kontaktni podaci bit će objavljeni i javno dostupni na mrežnoj stranici Instituta te priopćeni Agenciji za zaštitu osobnih podataka.
VI. Ova Odluka stupa na snagu danom donošenja i vrijedi do opoziva.

VII. Danom stupanja na snagu ove Odluke prestaje važiti Odluka o imenovanju službenika za zaštitu osobnih podataka broj 01-6912/1-2021.tj od 23. studenoga 2021. godine.
 
Ravnatelj:

dr. sc. David Matthew Smith

Dostaviti:
1. Sarah Mlakar Kasapović, mag. iur., ovdje 
2. Odjel za pravne i opće poslove, ovdje 
3. Odjel za ljudske potencijale, ovdje 
4. Ured ravnatelja, ovdje 
5. Tajništvo ASS, ovdje 
6. Mrežna stranica Instituta Ruđer Bošković 
7. Oglasna ploča Instituta

